b'\n_START_ARTICLE_\nSerge Chermayeff\n_START_SECTION_\nCecenia\n_START_PARAGRAPH_\nChermayeff s-a n\xc4\x83scut la Grozn\xc3\xa2i, Imperiul Rus (actualmente Republica Cecenia \xc3\xaen Federa\xc8\x9bia Rus\xc4\x83), familie bogat\xc4\x83 evreiasc\xc4\x83 a uleiului Isaakovich Chermoev, dar,la o v\xc3\xa2rst\xc4\x83 fraged\xc4\x83, s-a mutat \xc3\xaempreun\xc4\x83 cu familia sa \xc3\xaen Anglia, unde a primit \xc3\xaentreaga sa educa\xc8\x9bie.\n_START_SECTION_\nAnglia\n_START_PARAGRAPH_\nA \xc3\xaenceput via\xc8\x9ba profesional\xc4\x83 ca designer de interioare lucr\xc3\xa2nd pentru o firm\xc4\x83 particular\xc4\x83 \xc3\xaen Londra.  La \xc3\xaenceputul anilor 1930, fiind printre altele \xc8\x99i membru al grup\xc4\x83rii MARS Group, s-a asociat pentru o scurt\xc4\x83 perioad\xc4\x83 de timp cu arhitectul Erich Mendelsohn, \xc3\xaempreun\xc4\x83 cu care a creat mai multe structuri de valoare \xc3\xaen stilul arhitectural cunoscut ca stilul interna\xc8\x9bional, parte a mi\xc8\x99c\xc4\x83rii artistice a modernismului.  Cea mai notabil\xc4\x83 dintre aceste structuri este De La Warr Pavilion, a c\xc4\x83rui imagine este reprodus\xc4\x83 al\xc4\x83turi.\n_START_SECTION_\nCariera educa\xc8\x9bional\xc4\x83\n_START_PARAGRAPH_\n\xc3\x8en 1940, Chermayeff a emigrat \xc3\xaen Statele Unite ale Americii, unde a continuat cariera sa arhitectural\xc4\x83, la care se va ad\xc4\x83uga o carier\xc4\x83 educa\xc8\x9bional\xc4\x83 la mai multe universit\xc4\x83\xc8\x9bii \xc8\x99i institu\xc8\x9bii de \xc3\xaenv\xc4\x83\xc8\x9b\xc4\x83m\xc3\xa2nt superior.  \xc3\x8en 1946, la recomandarea lui Walter Gropius, dup\xc4\x83 plecarea lui L\xc3\xa1szl\xc3\xb3 Moholy-Nagy de la conducerea Institute of Design din Chicago \xc3\xaen 1944, urmat\xc4\x83 de mai multe interimate, Serge Chermayeff este numit conduc\xc4\x83torul acestei \xc8\x99coli de design arhitectural \xc8\x99i industrial.  \xc8\x98i-a dat demisia \xc3\xaen 1951, atunci c\xc3\xa2nd institutul a fuzionat cu Illinois Institute of Technology._NEWLINE_\xc3\x8entre 1952 \xc8\x99i 1970 va continua s\xc4\x83 predea la mai multe universit\xc4\x83\xc8\x9bi printre care Harvard, Yale \xc8\x99i Massachusetts Institute of Technology (sau MIT, cum este adesea numit) au fost cele mai semnificative.  S-a retras din prim-planul vie\xc8\x9bii publice \xc3\xaen 1970.\n_START_SECTION_\nScriitor de c\xc4\x83r\xc8\x9bi de arhitectur\xc4\x83 \xc8\x99i urbanism\n_START_PARAGRAPH_\nA scris mai multe c\xc4\x83r\xc8\x9bi de arhitectur\xc4\x83 \xc8\x99i urbanism, printre care Community and Privacy, \xc3\xaempreun\xc4\x83 cu Christopher Alexander, \xc3\xaen 1964, \xc8\x99i The Shape of Community, \xc3\xaempreun\xc4\x83 cu Alexander Tzonis, \xc3\xaen 1971.  A decedat \xc3\xaen 1996 \xc3\xaen Wellfleet, Massachusetts.  \xc3\x8entreaga oper\xc4\x83 nepublicat\xc4\x83 a lui Chermayeff, const\xc3\xa2nd din desene de arhitectur\xc4\x83, planuri de proiecte finalizate sau nefinalizate, fotografii, coresponden\xc8\x9b\xc4\x83, cursuri universitare \xc8\x99i multe alte materiale scrise de arhitect sunt arhivate la Departamentul de desene \xc8\x99i arhive (Drawings and Archives Department) al bibliotecii specializat\xc4\x83 \xc3\xaen arhitectur\xc4\x83, Avery Architectural and Fine Arts Library a Universit\xc4\x83\xc8\x9bii Columbia.'